paragraph_text: United je izgubio dvoboj Superkupa prvi put nakon 1985., odnosno poslije pet uzastopnih uspješnih nastupa. Kasnije u sezoni 1998./99., United je pobijedio Arsenal u uzvratnoj utakmici poluzavršnice FA kupa na putu do osvajanja toga trofeja, osvojio ligu s bodom prednosti ispred iste momčadi i osvojio Ligu prvaka pobjedom nad münchenskim Bayernom, postavši tako prvi engleski i drugi britanski klub s najprestižnijom trostrukom krunom (Trebleom), nadmašivši time upravo Arsenalov prošlosezonski Double (dvostruku domaću titulu).